อย่าเผลอ
ไม่เฉพาะคนค้าขายปกติเท่านั้นที่สุ่มเสี่ยงกับมิจฉาชีพ แม้กระทั่งผู้ค้าขายทางอินเทอร์เน็ต และผู้ใช้โซเซียลเน็ตเวิร์ก ก็พึงระวัง!
17 ก.ค. 2555

ไม่เฉพาะคนค้าขายปกติเท่านั้นที่สุ่มเสี่ยงกับมิจฉาชีพ แม้กระทั่งผู้ค้าขายทางอินเทอร์เน็ต และผู้ใช้โซเซียลเน็ตเวิร์ก ก็พึงระวัง! 
เพราะมิจฉาชีพทางการเงินกำลังระบาด หลอกลวงให้โอนเงินค่าภาษี ค่าธรรมเนียมการสั่งซื้อสินค้า หรือค่าใช้จ่ายในการส่งเงินก่อน
ชนาธิป จริยาวิโรจน์ ผู้อำนวยการ ศูนย์คุ้มครองผู้ใช้ บริการทางการเงิน (ศคง.) ธนาคารแห่งประเทศไทย (ธปท.) บอกว่า แม้การร้องเรียนในเรื่องถูกหลอกลวงทางโทรศัพท์ลดลง 
แต่กลับพบว่า กลุ่มมิจฉาชีพยังคงพัฒนาการหลอกลวงใหม่ๆ เพิ่มขึ้นมาอย่างต่อเนื่อง ด้วยการหันไปหลอกลวงผ่านอินเทอร์เน็ต หรือโซเชียลเน็ตเวิร์กเพิ่มขึ้น 
ล่าสุด มีนักธุรกิจคนไทยที่ขายผ่านเว็บไซต์ของตัวเอง โดนมิจฉาชีพทำทีมาสั่งสินค้า แล้วอ้างว่าจะต้องมีค่าธรรมเนียมการโอนเงินเข้ามา หรือค่าธรรมเนียมการสั่งซื้อสินค้า หรือค่าภาษีอะไรต่างๆ จึงขอให้พ่อค้าแม่ค้าคนไทยส่งเงินไปให้ก่อน 
ถ้าผู้ค้าขายยอมจ่ายเงินไปก่อนก็จะเสียเงินฟรี เพราะการทำธุรกิจเหล่านี้ไม่มีค่าธรรมเนียม
ระวังตัวไว้จะไม่หลงกล